
Direktiiv - 2020/2184 - ET - EUR-Lex 
	EL-i õigusakti norm
	EL-i õigusakti normi ülevõtmise kohustus
	EL-i õigusakti normi sisuliseks rakendamiseks kehtestatavad ja kehtivad riigisisesed õigusaktid
	Kommentaarid

	Artikkel 11 ja selle aktid
	
	
	

	Artikkel 11 lg 1
	Jah
	VeeS § 85⁵ lg 1; eelnõu § 1 p 7 (§ 85⁵ pealkiri) ja p 8 (§ 85⁵ lg 3 ja 4).
	Kehtiv õigus sisaldab üldnõuet, et joogiveega kokkupuutuvad materjalid ei tohi ohustada inimese tervist ega halvendada joogivee kvaliteeti. Eelnõu seob üldnõude selgemalt artikli 11 kohase EL süsteemi, vastavushindamise ja märgistusega.

	Artikkel 11 lg 2
	Ei / riigisisene rakenduskorraldus vajalik
	Komisjoni rakendusotsused (EL) 2024/365, 2024/367 ja 2024/368 ning komisjoni delegeeritud määrused (EL) 2024/369, 2024/370 ja 2024/371 on otsekohalduvad. Eelnõu § 1 punktid 2, 8, 12 ja 13 loovad riigisisese seose ettevõtjate kohustuste, vastavushindamise, märgistamise ning turujärelevalvega.
	Lõige 2 volitab komisjoni kehtestama spetsiifilised minimaalsed hügieeninõuded ja sellega seotud tehnilised aktid. Neid akte ei võeta Eesti õigusesse ümber, kuid nende toimimiseks tuleb määrata pädevused ja järelevalve.

	Artikkel 11 lg 3-6
	Ei
	Ei vaja käesoleva eelnõuga eraldi ülevõtmist.
	Sätted puudutavad eelkõige Euroopa Komisjoni ja liidu tasandi menetlusi ning lähteainete, koostiste ja koostisosade loetellu kandmise süsteemi. Vajaduse korral kajastub riigisisene koostöö rakenduspraktikas või juhendmaterjalides.

	Artikkel 11 lg 7 esimene lõik
	Jah
	Eelnõu § 1 p 8 (§ 85⁵ lg 3 ja 4); eelnõu § 1 p 13 (§ 250 lg 8); TNVS.
	Sätte eesmärk on tagada, et artikli 11 lõike 2 kohaselt heaks kiidetud tooteid käsitatakse artikli 11 lõike 1 hügieeninõuetele vastavana. Eelnõu muudab selle seose riigisiseses õiguses selgemaks ja annab TTJA-le turujärelevalve pädevuse.

	Artikkel 11 lg 7 teine lõik
	Jah
	Eelnõu § 1 p 2 (§ 2 lg 3), § 1 p 8 (§ 85⁵ lg 3 ja 4), § 1 p 12 ja p 13 (§ 250 lg 1 ja 8); TNVS.
	Liikmesriik peab tagama, et turule lastakse üksnes sellised joogiveega kokkupuutuvad tooted, milles kasutatakse direktiivi kohaselt heaks kiidetud valmismaterjale. Eelnõu seob selle kohustuse toote nõuetele vastavuse ja turujärelevalve raamistikuga.

	Artikkel 11 lg 8
	Ei / rakendamine otsekohalduva EL õiguse kaudu
	Komisjoni delegeeritud määrus (EL) 2024/370; eelnõu § 1 punktid 2 ja 8 (VeeS § 2 lg 3 ja § 85⁵ lg 4); TNVS §-d 27–30 ja 34.
	Lõige 8 on aluseks vastavushindamismenetlustele. Riigisiseselt tuleb tagada vastavushindamise raamistik ja teavitava asutuse funktsiooni õiguslik alus.

	Artikkel 11 lg 9
	Valikuline
	Käesoleva eelnõuga eraldi riigisisest regulatsiooni ei kehtestata.
	

	Artikkel 11 lg 10-12
	Ei
	Ei vaja käesoleva eelnõuga eraldi ülevõtmist.
	Sätted on seotud liidu tasandi menetluste, teabe ja märgistuse tehniliste nõuetega; nõuete praktiline kontroll toimub TTJA turujärelevalve pädevuse kaudu.

	Komisjoni rakendusotsus (EL) 2024/365
	Ei / otsekohalduv
	Eelnõu § 1 p 8 viitab direktiivi artiklile 11 ja selle alusel vastu võetud EL õigusaktidele.
	Kehtestab lähteainete, koostiste ja koostisosade katsetamise ja heakskiitmise meetodid Euroopa positiivsetesse nimekirjadesse kandmiseks. Eesti õiguses ei dubleerita tehnilisi meetodeid.

	Komisjoni rakendusotsus (EL) 2024/367
	Ei / otsekohalduv
	Eelnõu § 1 p 8; TTJA turujärelevalve eelnõu § 1 p 13 alusel.
	Kehtestab Euroopa positiivsed nimekirjad. Tootjad ja importijad peavad tagama, et kasutatavad lähteained, koostised ja koostisosad vastavad EL nõuetele; TTJA kontrollib dokumentatsiooni ja tõendeid oma pädevuse piires.

	Komisjoni rakendusotsus (EL) 2024/368
	Ei / otsekohalduv
	Eelnõu § 1 p 8; TNVS; TTJA turujärelevalve.
	Kehtestab valmismaterjalide katsetamise ja heakskiitmise korra ning meetodid. Rakendamine eeldab järelevalveasutuse teadlikkust ja juhendmaterjale selle kohta, milliseid dokumente ja tõendeid kontrollida.

	Komisjoni delegeeritud määrus (EL) 2024/369
	Ei / otsekohalduv
	Vajaduse korral asutustevaheline koostöö ja juhendmaterjalid; käesoleva eelnõuga eraldi tehnilist regulatsiooni ei kehtestata.
	Reguleerib Euroopa positiivsetesse nimekirjadesse kandmise ja neist väljajätmise menetlust. Mõju Eesti õigusele on peamiselt koostöö- ja teabevahetuskorralduslik.

	Komisjoni delegeeritud määrus (EL) 2024/370
	Ei / otsekohalduv, riigisisene pädevus vajalik
	Eelnõu § 1 p 2 ja p 8 (§ 85⁵ lg 4); TNVS §-d 27–30 ja 34; TTJA kui tegevusloa andja ja teavitav asutus.
	Kehtestab vastavushindamismenetlused ja vastavushindamisasutuste määramise eeskirjad. Eestis asutatud vastavushindamisasutusele annab tegevusloa TTJA TNVS § 30 lg 1¹ alusel ning teavitab Euroopa Komisjoni ja teisi liikmesriike TNVS § 34 kohaselt.

	Komisjoni delegeeritud määrus (EL) 2024/371
	Ei / otsekohalduv, järelevalve vajalik
	Eelnõu § 1 p 8 (§ 85⁵ lg 3); eelnõu § 1 p 13 (§ 250 lg 8); TNVS.
	Kehtestab joogiveega kokkupuutuvate toodete ühtlustatud märgistuse spetsifikatsioonid. Eelnõu määrab TTJA märgistuse nõuete täitmise järelevalve tegijaks.

	Artikli 11 üleminekukord
	Jah / arvestada rakendamisel
	Eelnõu § 1 p 14 (§ 284¹⁰). EL üleminekukorraga arvestatakse otsekohalduva EL õiguse ja juhendmaterjalide alusel.
	Euroopa süsteem kohaldub üldjuhul alates 31.12.2026. Eelnõu täpsustab, et enne 31.12.2026 ehitatud ehitises kohaldatakse VeeS § 85⁵ lg 3 ja 4 nõudeid uue joogiveega kokkupuutuva toote kasutusele võtmisest arvates, sealhulgas remondi, hoolduse või asendamise korral. Eestis ei ole teada varasemat riiklikku joogivee kontaktmaterjalide heakskiidu- ja sertifitseerimissüsteemi.

	Direktiivi rikkumismenetlusega seotud punktid
	
	
	

	Artikkel 2 p 4
prioriteetsed tarbimiskohad
	Jah
	Eelnõu § 1 p 5 (§ 85⁴ lg 4) ja p 6 (§ 85⁴ lg 4¹).
	Eesti nõustus etteheitega. Mõistet täpsustatakse nii, et see hõlmab suuri üldsusele avatud või ligipääsmatuid valdusi, mis ei ole kodumajapidamised ja mille paljud kasutajad võivad kokku puutuda veega seotud riskidega. Terviseamet määrab riskianalüüsi alusel kindlaks prioriteetsed tarbimiskohad, avaldab nimekirja veebilehel ning teavitab asjaomaseid omanikke seirenõuetest.

	Artikkel 7 lg 2
veeohutuse riskipõhine käsitlus
	Jah
	Eelnõu § 1 p 3 ja p 4 (§ 85¹ lg 4).
	Eesti nõustus etteheitega. Sõnastus „ei pea rakendama“ asendatakse sõnadega „võib kohandada“ ning „rakendamata jätmine“ asendatakse sõnaga „kohandamine“, et eristada kohandamist täielikust kohaldamata jätmisest.

	Artikkel 8 lg 2 p a alapunkt iii
veevõtukohtade geograafilised viited
	Jah
	Eelnõu § 3 (RTHS § 29 lg 3¹ ja 3²); VeeS § 85² lg 2 alusel tehtav joogiveehaarde valgala ja toiteala riskihindamine.
	Eesti nõustus etteheitega. RTHS § 29 lõigetega 3¹ ja 3² kehtestatakse vee terviseohutuse infosüsteemis töödeldavatele joogiveehaarde valgala ja toiteala riskihindamise geograafilise asukoha andmetele tingimuslik juurdepääsupiirang, kui avalikuks tulek ohustaks joogiveevarustuse turvalisust või rahvastiku tervist. Piirang kehtib, kuni veehaarde kasutamine joogivee võtmiseks või tootmiseks lõpetatakse.

	II lisa A osa p 4
seireprogrammide pidev läbivaatamine
	Jah
	Eelnõu § 1 p 10 (§ 87 lg 5).
	Eesti nõustus etteheitega. VeeS § 87 lg 5 täiendatakse nii, et joogivee kontrolli kava vaadatakse pidevalt läbi, lähtudes riskide, seiretulemuste ja veevarustussüsteemi olulistest muutustest, ning ajakohastatakse vähemalt iga kuue aasta järel.

	Artikkel 11 lg 7 esimene lõik
heakskiidetud toodete käsitamine nõuetele vastavana
	Jah
	Eelnõu § 1 p 2, p 8 ja p 13; TNVS.
	Eesti ei nõustunud algses seisukohas etteheitega, kuid käesoleva eelnõuga tehakse riskimaandav täpsustus. Lahendus on käsitletud ka artikli 11 osas eespool.

	Artikkel 11 lg 7 teine lõik
heakskiidetud valmismaterjalid
	Jah
	Eelnõu § 1 p 2, p 8 ja p 13; TNVS.
	Eesti ei nõustunud algses seisukohas etteheitega, kuid käesoleva eelnõuga täpsustatakse turule laskmise ja turujärelevalve õiguslik alus. Lahendus on käsitletud ka artikli 11 osas eespool.

